Viris venerabilibus dominis et amicis karissimis abbati totique capitulo Cisterciensis ordinis Ph Flandrensis et Viromanduorum comes salutem et sinceram dilectionem cum plenitudine voluntatis. Universitati vestre grates copiosius refero de fraternitatis vestre communione que mihi a vestre caritatis liberalitate proximo anno benigne indulta est. Unde et universis fratribus ordinis vestri liberaliter concedo ut ipsi cum universis que ipsorum sunt ad usum eorum necessaria ab universo traverso et pedagio liberi per terram meam transeant in perpetuum.